Ο **Ντράγκαν Τράβιτσα** (ιταλικά: Dragan Travica, 28 Αυγούστου 1986, Ζάγκρεμπ) είναι Ιταλός διεθνής πετοσφαιριστής, ο οποίος κατά την περίοδο 2023-24 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του πασαδόρου.

Καριέρα
-------

Ο Ντράγκαν Τράβιτσα είναι γιος του Γιουγκοσλάβου παλαίμαχου αθλητή και προπονητή πετοσφαίρισης Λιούμπομιρ Τράβιτσα, που διετέλεσε προπονητής του Ολυμπιακού Πειραιώς τη διετία 2002-2004. Ο Ντράγκαν γεννήθηκε στο Ζάγκρεμπ της τότε ενιαίας Γιουγκοσλαβίας αλλά μεγάλωσε στην Ιταλία, όπου ο πατέρας του εργαζόταν ως προπονητής. Ξεκίνησε να ασχολείται με το βόλεϊ το 2000 σε ηλικία 14 ετών στά τμήματα υποδομής της ομάδας του Τρεβίζο (τότε Σίσλεϊ), και την περίοδο 2002-03 αγωνίστηκε στο ιταλικό Πρωτάθλημα της Β΄1 κατηγορίας με την Παλαβόλο Φαλκονάρα. Την περίοδο 2003-04 έκανε το ντεπούτο του στο πρωτάθλημα Ιταλίας με την ομάδα της Μόντενα (τότε Ντεϊτόνα), στην οποία παρέμεινε για δύο περιόδους. Την περίοδο 2005-06 αγωνιζόμενος στο πρωτάθλημα Α΄2 με την Ρέιμα της πόλης Κρέμα αναδείχθηκε καλύτερος παίκτης Κ-23 της Α΄2, και η ομάδα του κέρδισε την άνοδο στην Α΄1. Την επόμενη περίοδο πάλι στην Α΄2, πάλι κερδίζει την άνοδο, αυτή τη φορά ως πρωταθλητής Α΄2 με τη Σπάρκλινγκ Μιλάνου. Επίσης κατέκτησε το Κύπελλο ομάδων της Α΄2.

Είχε φτάσει όμως η στιγμή για το μεγάλο άλμα. Ο Ντράγκαν Τράβιτσα από το 2008 έως το 2013 αγωνίζεται στα μεγαθήρια του ιταλικού βόλεϊ, κατά σειρά στις Μόντενα Βόλεϊ, Γκαμπέκα και Λούμπε Ματσεράτα, με την οποία κατακτά το πρώτο πρωτάθλημα της καριέρας του το 2011-12, είναι φιναλίστ σε δύο τελικούς Κυπέλλου Ιταλίας και κατακτά το Σούπερ Καπ Ιταλίας το 2012. Οι εμφανίσεις του με τις ιταλικές ομάδες έκαναν την τότε πανίσχυρη πρωταθλήτρια Ρωσίας Μπελογκόριε Μπέλγκοροντ να τον εντάξει στο δυναμικό της εκείνο το καλοκαίρι. Με την ομάδα του Μπέλγκοροντ ο Ντράγκαν Τράβιτσα κατέκτησε το Κύπελλο Ρωσίας τον Ιανουάριο του 2014, δύο Σούπερ Καπ Ρωσίας και τη δεύτερη θέση στο πρωτάθλημα Ρωσίας 2014-15. Οι μεγάλες του όμως επιτυχίες ήταν το Τσάμπιονς Λιγκ της περιόδου 2013-14 και ακολούθως το Παγκόσμιο Κύπελλο Συλλόγων το 2014.

Στον τελικό του Τσάμπιονς Λιγκ η Λούμπε επιβλήθηκε με 3–1 της Χάλκμπανκ Άγκυρας του Δημήτρη Τζούριτς, ομάδα στην οποία ο Τράβιτσα βρέθηκε το 2015, και με την οποία κατέκτησε το Πρωτάθλημα και το Σούπερ Καπ Τουρκίας περιόδου 2015-16.

Ακολούθησε ένα σύντομο πέρασμά του από την ιρανική Σαρδαρί της πόλης Ούρμια, και τον Φεβρουάριο του 2017 ξαναβρέθηκε στην Ιταλία για λογαριασμό της Μόντενα Βόλεϊ. Τον Ιούνιο του 2017 μετακομίζει στην Παλαβόλο Πάντοβα όπου παραμένει για τρεις περιόδους, αφού τον Μάϊο του 2020 υπογράφει στην Ούμπρια της Περούτζιας. Με την Ούμπρια επανέρχεται στους τίλους με την κατάκτηση του Σούπερ Καπ Ιταλίας το 2020 αλλά και του Κυπέλλου Ιταλίας το 2022. Ήταν επίσης δύο φορές δευτεραθλητής Ιταλίας, φιναλίστ του Κυπέλλου το 2021 και συμμετείχε σε δύο ημιτελικούς του Τσάμπιονς Λιγκ.

Τον Αύγουστο του 2022 ο σπουδαίος Ιταλός πασαδόρος υπέγραψε στον Ολυμπιακό Πειραιώς παροτρυνόμενος από τον επίσης Ιταλό προπονητή των ερυθρόλευκων Αλμπέρτο Τζουλιάνι, αλλά και από τον πατέρα του, Λιούμπομιρ. Στον Ολυμπιακό ο Τράβιτσα πήρε το περιβραχιόνιο του αρχηγού, όχι μόνο λόγω της σχεδόν πλήρους ανανέωσης στο δυναμικό της ομάδας του Πειραιά αλλά και ως αναγνώριση της αξίας του και των ηγετικών του ικανοτήτων. Ο Ιταλός πασαδόρος οδήγησε με μαεστρία τους ερυθρόλευκους στην κατάκτηση του 3ου ευρωπαϊκού τους τίτλου, του CEV Τσάλεντζ Καπ της περιόδου 2022-23  και του Πρωταθλήματος Ελλάδας 2022-23.

Διεθνής καριέρα
---------------

Ο Ντράγκαν Τράβιτσα κλήθηκε για πρώτη φορά στην εθνική Ιταλίας για το Ευρωπαϊκό πρωτάθλημα του 2007, χωρίς ωστόσο να αγωνιστεί σε κάποιον αγώνα. Την πρώτη του εμφάνιση με την «Μπλέ Ομάδα» την έκανε στις 11 Νοεμβρίου 2007 σε έναν ανεπίσημο αγώνα σε «Ολ Σταρ Γκέιμ» απέναντι στους "αστέρες" του ιταλικού πρωταθλήματος στην πόλη Φόρλι. Ακολούθησε μια πλούσια καριέρα στο αντιπροσωπευτικό συγκρότημα, στο οποίο έγινε ο βασικός πασαδόρος το 2011 στη θέση του σπουδαίου Βαλέριο Βερμίλιο. Με τους «ατζούρι» κατέκτησε το ασημένιο μετάλλιο στο Ευρωπαϊκό πρωτάθλημα του 2011 και του 2013, και ενδιάμεσα οδήγησε την Εθνική Ιταλίας στο χάλκινο μετάλλιο στην Ολυμπιάδα του Λονδίνου το 2012, ξεπερνώντας το επίτευγμα του πατέρα του ο οποίος ήταν 6ος στους Ολυμπιακούς της Μόσχας το 1980. Στη συλλογή του βρίσκονται ακόμα τα χάλκινα μετάλλια στη Παγκόσμια Λίγκα (Γουόρλντ Λιγκ) το 2013 και το 2014 καθώς και το χάλκινο στο Παγκόσμιο Κύπελλο Μεγάλων Πρωταθλητών (Γκραντ Τσάμπιονς Καπ) το 2013.

Διεθνείς τίτλοι - Διακρίσεις
----------------------------

**Θερινοί Ολυμπιακοί Αγώνες**

* 2012:  (Λονδίνο, Αγγλία)

**Ευρωπαϊκό πρωτάθλημα**

* 2011 2 ! (Αυστρία, Τσεχία)
* 2013 2 ! (Δανία, Πολωνία)

**Παγκόσμια Λίγκα**

* 2013 3 ! (Αργεντινή)
* 2014 3 ! (Ιταλία)

**Παγκόσμιο Κύπελλο Μεγάλων Πρωταθλητών**

* 2013 3 !Τρίτη θέση, χάλκινο μετάλλιο (Ιαπωνία)

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Τσάμπιονς Λιγκ**

* 01 ! 2014 (Μπελογκόριε Μπέλγκοροντ)

**Παγκόσμιο κύπελλο συλλόγων**

* 01 ! 2014 (Μπελογκόριε Μπέλγκοροντ)

**Τσάλεντζ Καπ**

* 01 ! 2023 (Ολυμπιακός Πειραιως)

### Εθνικά Πρωταθλήματα

**1 Πρωτάθλημα Ιταλίας**

* 2011-12 (Λούμπε Ματσεράτα)
	+ **2η Θέση**: 2020-21, 2021-22 (Ούμπρια Περούτζιας)

**1 Πρωτάθλημα Τουρκίας**

* 2015-16 (Χάλκμπανκ Άγκυρας)

 **1 Πρωτάθλημα Ελλάδας**

* 2022-23 (Ολυμπιακός Πειραιώς)

**Πρωτάθλημα Ρωσίας**

* **2η Θέση**: 2014-15 (Μπελογκόριε Μπέλγκοροντ)

### Εθνικά Κύπελλα

**1 Κύπελλο Ρωσίας**

* 2013 (Μπελογκόριε Μπέλγκοροντ)

**1 Κύπελλο Ιταλίας**

* 2022 (Ούμπρια Περούτζιας)
	+ **2η Θέση**: 2012, 2013 (Λούμπε Ματσεράτα), 2021 (Ούμπρια Περούτζιας)

**1 Κύπελλο Ελλάδας**

* 2024 (Ολυμπιακός Πειραιώς)
	+ **2η Θέση**: 2023 (Ολυμπιακός Πειραιώς)

**2 Σούπερ Καπ Ιταλίας**

* 2012 (Λούμπε Ματσεράτα)
* 2020 (Ούμπρια Περούτζιας)

**2 Σούπερ Καπ Ρωσίας**

* 2013, 2014 (Μπελογκόριε Μπέλγκοροντ)

**1 Σούπερ Καπ Τουρκίας**

* 2015 (Χάλκμπανκ Άγκυρας)

**Λιγκ Καπ Ελλάδας**

* **2η θέση**: 2023 (Ολυμπιακός Πειραιώς)

Ατομικές διακρίσεις
-------------------

* Ευρωπαϊκό πρωτάθλημα 2011: Καλύτερος πασαδόρος
* Πρωτάθλημα Ελλάδας 2022-23: Πολυτιμότερος Παίκτης (MVP) 9ης αγωνιστικής
* Τσάλεντζ Καπ 2023: Πολυτιμότερος Παίκτης (MVP)
* Πρωτάθλημα Ελλάδας 2022-23: Καλύτερος πασαδόρος

Παραπομπές
----------

1. 1 2  Ο Ντράγκαν Τράβιτσα, γιος του Λιούμπομιρ, στην Πάντοβα volleyland.gr Αρχειοθετήθηκε 2023-03-11 στο Wayback Machine.
2. ↑  Τράβιτσα: Η Μπελογκόριε έχει μια άψογη οργάνωση volleyland.gr Αρχειοθετήθηκε 2021-07-31 στο Wayback Machine. (Αγγλικά)
3. ↑  Τελικός Παγκόσμιο Κύπελλο Συλλόγων 2014 www.fivb.org Αρχειοθετήθηκε 2020-01-10 στο Wayback Machine.
4. ↑  Τελικός Τσάμπιονς Λιγκ 2013-14 www-old.cev.eu
5. ↑  Επιστροφή ατη Μόντενα volleyland.gr Αρχειοθετήθηκε 2023-03-11 στο Wayback Machine.
6. ↑  Σούπερ ενίσχυση με Τράβιτσα η Περούτζια www.volleynews.gr Αρχειοθετήθηκε 2023-03-11 στο Wayback Machine.
7. ↑  Τσάμπιονς Λγκ 2021 www-old.cev.eu
8. ↑  Τσάμπιονς Λγκ 2022 www-old.cev.eu
9. ↑  Με τον σπουδαίο Ντράγκαν Τράβιτσα ολοκλήρωσαν το ρόστερ οι Πειραιώτες www.gazzetta.gr Αρχειοθετήθηκε 2023-03-11 στο Wayback Machine.
10. ↑  Τράβιτσα στον ΑΘΛΟ: Άκουσα την καρδιά μου για τον Ολυμπιακό, δεν αφήνεις να περάσει τέτοια ευκαιρία athlosnews.gr Αρχειοθετήθηκε 2022-08-10 στο Wayback Machine.
11. ↑  Olympiacos Piraeus are the CEV Challenge Cup champions www.cev.eu Αρχειοθετήθηκε 2023-03-15 στο Wayback Machine. (Αγγλικά)
12. ↑  Θρύλος «Αυτοκράτορας», σήκωσε το 31ο πρωτάθλημα στην Πυλαία! www.olympiacossfp.gr/
13. ↑  Δυναμικό Εθνικής Ιταλίας - Ευρωπαϊκό 2008,
14. ↑  Tim All Star Game, vince l'Italia www.dallarivolley.com/it Αρχειοθετήθηκε 2022-05-25 στο Wayback Machine. (Ιταλικά)
15. ↑  Στατιστικά Ευρωπαϊκού 2011 www-old.cev.eu
16. ↑  Στατιστικά Ευρωπαϊκού 2013 www-old.cev.eu
17. ↑  Παγκόσμια Λίγκα 2014 www.fivb.org
18. ↑  Ευρωπαϊκό Πρωτάθλημα 2011 www-old.cev.eu
19. ↑  Ο Ντράγκαν Τράβιτσα MVP της 9ης αγωνιστικής Volley League 2022-23 www.volleyleague.gr Αρχειοθετήθηκε 2023-09-23 στο Wayback Machine.
20. ↑  Olympiacos PIRAEUS are the CEV Challenge Cup champions - Dragan Travica, MVP of the Finals www.cev.eu Αρχειοθετήθηκε 2023-03-15 στο Wayback Machine.
21. ↑  Τα «ερυθρόλευκα» βραβεία του Πρωταθλήματος 2022-23 www.olympiacossfp.gr Αρχειοθετήθηκε 2023-10-31 στο Wayback Machine.

Εξωτερικοί σύνδεσμοι - Πηγές
----------------------------

* Ντράγκαν Τράβιτσα: Ατομικά στοιχεία - Διακρίσεις - Ομάδες καριέρας volleybox.net
* Ντράγκαν Τράβιτσα - Στατιστικα στοιχεία championsleague.cev.eu
* Ο Τράβιτσα στις ιταλικές ομάδες www.legavolley.it Αρχειοθετήθηκε 2022-11-27 στο Wayback Machine.
* Ντράγκαν Τράβιτσα - Ευρωπαϊκή παρουσία www-old.cev.eu
* Ντράγκαν Τράβιτσα: Αγώνες - Επιδόσεις globalsportsarchive.com

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Κυπελλούχος CEV Τσάλεντζ Καπ 2022–23 |
| --- |
|  |
|  | 
**2** Παγένκ  · **4** Κομητούδης  · **5** Στερν · **6** Χασμπάλα  · **8** Γκουσταβάο  · **9** Παπαγγελόπουλος  · **10** Κουμεντάκης  · **11** Χανδρινός  · **12** Ζουπάνης  · **14** Τράβιτσα  · **15** Τζιάβρας  · **16** Κολτσιάκης  · **17** Δαλακούρας  · **22** Λινάρδος  · **23** Ιδάλγο
Προπονητής: Αλμπέρτο Τζουλιάνι |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Πετοσφαιριστές Ολυμπιακού Σ.Φ. Πειραιώς περιόδου 2023-2024 |
| --- |
|  |
| 0 | 
* **1** Βαϊόπουλος
* **2** Παγένκ
* **3** Γκαράς
* **4** Κομητούδης
* **5** Στερν
* **6** Καρασαββίδης
* **8** Γκουσταβάο
* **10** Κουμεντάκης
* **11** Χανδρινός
* **12** Ζουπάνης
* **14** Τράβιτσα
* **15** Τζιάβρας
* **17** Δαλακούρας
* **22** Τζούριτς
* **23** Ιδάλγο

Προπονητής: Ντανιέλ Καστελάνι |  |

 |